Naziv obveznika: II. gimnazija Osijek

Sjedište obveznika: Osijek

Adresa sjedišta obveznika: Kamila Firingera 5

IBAN: HR8123600001502688962

RKP: 17933

Matični broj: 00240656

OIB: 32298466963

Razina: 31

Razdjel: 000

Šifra djelatnosti: 8531

Šifra županije: 14

Šifra grada/općine: 312

**BILJEŠKE UZ FINANCIJSKE IZVJEŠTAJE**

**ZA RAZDOBLJE OD 1. SIJEČNJA DO 31. PROSINCA 2024.GODINE**

II. gimnazija Osijek posluje u skladu sa Zakonom o odgoju i obrazovanju u osnovnoj i srednjoj školi NN (87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 156/23) te Statutom škole. Škola obavlja djelatnost općeg srednjeg obrazovanja koja se odvija u jednoj zgradi u dvosmjenskoj nastavi.

Financijski izvještaji II. gimnazije Osijek sastavljeni su nakon što su proknjižene sve poslovne promjene, događaji i transakcije za razdoblje siječanj – prosinac 2024., nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom računskom planu i u skladu s financijskim planom odobrenim od nadležnih tijela. Izvještaji su sastavljeni i predaju se prema odredbama Pravilnika o financijskom izvještavanju u proračunskom računovodstvu (NN 37/22) u zakonom određenim rokovima što za proračunske korisnike jedinica lokalne i područne samouprave znači predaju do 31. siječnja 2025. godine. Za sastavljanje i predaju financijskih izvještaja korišteni su elektronski obrasci koji su preuzeti iz aplikacije RKPFI – Financijsko izvještavanje u sustavu proračuna i Registar proračunskih i izvanproračunskih korisnika.

Osoba odgovorna za sastavljanje financijskih izvještaja je voditeljica računovodstva Sonja Dujmović, a odgovorna osoba za predaju financijskih izvještaja je ravnateljica Nives Merčep.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

**Bilješka br. 1**

6361 - Tekuće pomoći proračunskim korisnicima iz proračuna koji im nije nadležan – povećanje prihoda rezultat je rasta materijalnih prava i osnovice za izračun plaća u državnom i javnom sektoru koji se dogodio u listopadu 2023. godine kao i porasta koeficijenata za izračun plaće definiranih Uredbom o nazivima radnih mjesta, uvjetima za raspored i koeficijentima za obračun plaće u državnoj službi od ožujka 2024.

**Bilješka br. 2**

6381 – Tekuće pomoći temeljem prijenosa EU sredstava – školi je u ožujku 2023. odobren Erasmus + projekt Empower trought nonformal koji sadrži 3 vrste aktivnosti: stručna usavršavanja nastavnika, razmjene učenika i aktivnost podučavanja stručnog suradnika te će se provoditi od veljače 2023. do kolovoza 2024. Za navedeni projekt u travnju 2023. je uplaćen predujam u iznosu od 43.860,00 eura, dok je u 2024. godini uplaćena završna isplata za navedeni projekt od 5.948,00 eur te predujam za novi Erasmus + projekt „Youth for Human Rights“ u iznosu 25.605,60 eur.

**Bilješka br. 3**

6526 – Ostali nespomenuti prihodi – prihod je smanjen zbog manjeg broja pristupnika koji ponavljaju polaganje stručnih ispita iz Hrvatskog jezika ili Povijest

**Bilješka br. 4**

6712 – prihodi iz nadležnog proračuna za financiranje rashoda za nabavu nefinancijske imovine – prihod ostvaren 2024. godine je manji jer su obveze za nabavu uredske opreme i namještaja plaćene u siječnju 2025. godine u iznosu 1.330,00 eura

**Bilješka br. 5**

3133 – Doprinos za zdravstveno osiguranje u slučaju nezaposlenosti – rashod ostvaren u 2023. godini odnosi se na isplatu preostale tri pravomoćne sudske presude zaposlenicima radi isplate razlike plaće za razdoblje 12/2015-1/2017

**Bilješka br. 6**

3213 – Stručno usavršavanje zaposlenika – razlog smanjenja rashoda je razdoblje provođenja Erasmus + projekata Empower trought nonformal koji je objašnjen u bilješki br. 2, a za čije provođenje su isplaćena sredstva u 2023. godini za putovanja u Njemačku, Finsku, Estoniju, Italiju i Luksemburg dok su se rashodi u 2024. odnosili na putovanja u Portugal i Tenerife

**Bilješka br. 7**

3231 – Usluge telefona, pošte i prijevoza – povećanje rashoda odnosi se na troškove prijevoza učenika i mentora dramske skupine “Esseker Schulbühne” na susret amaterskih kazališnih skupina na njemačkom jeziku u Temišvar i Pforzheim

**Bilješka br. 8**

3233 – Usluge promidžbe i informiranja - rashod ostvaren u 2023. godini se odnosi na objavu natječaja u Narodnim novinama za izbor ravnatelja škole

**Bilješka br. 9**

3236 – Zdravstvene i veterinarske usluge – povećani rashodi sukladno povećanoj vrijednosti sistematskog pregleda po zaposleniku utvrđenim čl. 72 Temeljnog kolektivnog ugovora za službenike i namještenike u javnim službama

**Bilješka br. 10**

3237 – Intelektualne i osobne usluge – smanjeni troškovi ugovora o djelu budući da škola od 2024. godine nije domaćin međužupanijskog natjecanja iz filozofije i logike

**Bilješka br. 11**

3238 – Računalne usluge – povećani rashodi predstavljaju trošak održavanja programa za uredsko poslovanje i riznice

**Bilješka br. 12**

3239 – Ostale nespomenute usluge – veći rashod odnosi se na trošak usluge oko organizacije projekta Youth for Human Rights

**Bilješka br. 13**

324 – Naknade troškova osobama izvan radnog odnosa – ovaj rashod odnosi se na troškove za aktivnosti učenika koji sudjeluju u Erasmus+ projektu Empower trought nonformal koji je objašnjen u bilješki br.1, kao i troškove za aktivnosti sudionika Erasmus+ projekta Youth for Human Rights koji nisu zaposlenici škole te na program edukacije za članice zbora po projektu iZBORi se koji je financiran od strane Ministarstva, znanosti, obrazovanja i mladih

**Bilješka br. 14**

3296, 3433 – rashodi ostvareni u 2023. godini zbog izvršene isplate pravomoćnih sudskih presuda zaposlenicima radi isplate razlike plaće za razdoblje 12/2015-1/2017 za posljednja tri zaposlenika

**Bilješka br. 15**

4123 – Licence – Škola je u 2023. godini kupila trajnu elektroničku licencu za kemiju-CoreIDRAW Graphics Suite Enterprise Education

**Bilješka br. 16**

4221 – Uredska oprema i namještaj – manja nabava dugotrajne imovine u odnosu na 2023. godinu, sukladno manjem utrošenom prenesenom višku iz vlastitih sredstava za nabavu nefinancijske imovine

**Bilješka br. 17**

4226 – Sportska i glazbena oprema – povećani rashod odnosi se na nabavu glazbene opreme u sklopu projekta iZBORi se!

**Bilješka br. 18**

4241 – Knjige – veći rashodi zbog kupnje kompleta udžbenika za učenike koji ostvaruju pravo na besplatne udžbenike i zbog primljenih donacija knjiga

**Bilješka br. 19**

11 – Stanje novčanih sredstava na kraju izvještajnog razdoblja – prema uputi Osnivača, Škola je 2. listopada 2020. godine ukupna sredstva s vlastitog žiro-računa uplatila na Jedinstveni račun Riznice preko kojega se od navedenog dana odvija poslovanje Škole. Budući da je žiro-račun zatvoren, stanje novčanih sredstava iznosi 0,00 kn, vlastita sredstva su evidentirana kao Potraživanja za prihode proračunskih korisnika uplaćene u proračun na računu 16721001 kao što je iskazano u izvještaju Bilance. Promet na podračunu Škole evidentiran je na 11-dugov i 11-potraž.

**Bilješka br. 20**

X005 – Višak prihoda i primitaka – Za razdoblje 01.01.-31.12.2023. godine utvrđen je višak prihoda poslovanja u iznosu 4.875,31 eur zbog uplaćenog predujma u sklopu projekta Erasmus +, što je opisano u bilješki br. 2. Višak prihoda – preneseni iz 2022. godine iznosio je 17.323,00 eur. Slijedom navedenog Škola je zaključno s danom 31.12.2023. godine ostvarila višak prihoda i primitaka raspoloživ u sljedećem razdoblju u iznosu 22.198,31 eur, šifra X006.

Y005 – Manjak prihoda i primitaka – iskazan u 2024. godini pokriven je ostvarenim viškom prihoda u 2023. godini. Predstavlja rezultat tekuće godine, a čini ga manjak prihoda od redovnog poslovanja u iznosu 4.711,71 eur i manjak prihoda od nefinancijske imovine od 5.074,28 eur.

Za razdoblje 01.01.-31.12.2024. godine utvrđen je manjak prihoda i primitaka u iznosu 9.785,99 eur. Višak prihoda – preneseni iz 2023. godine iznosio je 22.166,77 eur. Slijedom navedenog Škola je zaključno s danom 31.12.2024. godine ostvarila višak prihoda i primitaka raspoloživ u sljedećem razdoblju u iznosu 12.380,78 eur, šifra X006

**BILJEŠKE UZ IZVJEŠTAJ BILANCE**

**Bilješka br. 21**

0221 – Uredska oprema i namještaj – povećanje zbog prijenosa imovine u vlasništvo škole prema odluci Carneta u okviru projekta e-Škole: "Cjelovita informatizacija procesa..."

**Bilješka br. 22**

124 – Potraživanja za više plaćene poreze i doprinose - Iskazana su potraživanja za povrat poreza i prireza za 2023. godinu

**Bilješka br. 23**

129 – Ostala potraživanja – smanjen iznos zbog redovite refundacije naknade plaća za bolovanje na teret Hrvatskog zavoda za zdravstveno osiguranje

**Bilješka br. 24**

24 – Obveze za nabavu nefinancijske – rashodi za nabavu nefinancijske imovine u 2024. godini podmireni su u siječnju 2025. godine

**Bilješka br. 25**

92211 – Višak prihoda poslovanja i 92222 – Manjak prihoda od nefinancijske imovine

Podaci u bilanci iskazani su nakon obvezne korekcije rezultata sukladno čl.215. Pravilnika o proračunskom računovodstvu te je iskazan višak prihoda poslovanja u iznosu 15.864,11 eur i manjak prihoda od nefinancijske imovine u iznosu od 3.483,33 eur.

U obrascu PR-RAS iskazan je manjak prihoda od redovnog poslovanja za 2024. u iznosu 4.711,71 eur, dok preneseni višak prihoda od redovnog poslovanja iznosi 22.166,77 eur. Ostvareni manjak prihoda od nefinancijske imovine u 2024. iznosi 5.074,28 eur.

Slijedom navedenog ostvaren je višak prihoda poslovanja u iznosu od 17.455,06 eur te manjak prihoda od nefinancijske imovine u iznosu od 5.074,28 eur. Izvršena je propisana obvezna korekcija rezultata temeljem čl. 215. Pravilnika o proračunskom računovodstvu i računskom planu s datumom 31.12.2024. godine za nabavljenu nefinancijsku imovinu u ukupnom iznosu od 1.590,95 eura, a odnosi se na:

* 6362 - Prihode iz nadležnog proračuna za financiranje rashoda za nabavu nefinancijske imovine u iznosu 870,75 eur,
* 6632 - Kapitalne donacije od trgovačkih društava u iznosu 500,20 eur,
* 6712 - Kapitalne pomoći proračunskim korisnicima iz proračuna koji im nije nadležan u iznosu 220,00 eur.

Korekcijom rezultata umanjen je višak prihoda poslovanja te iznosi 15.864,11 eur, ali i manjak prihoda od nefinancijske imovine koji nakon obveze korekcije iznosi 3.483,33 eur.

Ukupan rezultat nakon korekcije ostao je isti, ali prikaz rezultata u Bilanci razlikuje se onom u obrascu PR-RAS.

Višak / manjak prihoda na dan 31.12.2024.:

|  |  |  |  |  |
| --- | --- | --- | --- | --- |
| **KONTO** | **POZICIJE NA DAN 31.12.2024. GODINE** | **PR-RAS** | **1. KOREKCIJA KAPITALNI PRIJENOSI** | **BILANCA** |
| *92221* | *Manjak prihoda od poslovanja* | *-4.711,71* | *-1.590,95* | *-6.302,66* |
| *9221-9222* | *Višak prihoda i primitaka - preneseni* | *22.166,77* |  | *22.166,77* |
| **92211** | **Ukupno višak prihoda poslovanja** | **17.455,06** | **-1.590,95** | **15.864,11** |
| **92222** | **Manjak prihoda od nefinancijske imovine** | **-5.074,28** | **1.590,95** | **-3.483,33** |
| **922** | **Višak/manjak prihoda** | **12.380,78** | **0,00** | **12.380,78** |

**Bilješka br. 26**

Školska ustanova nema iskazane podatke u bilanci koji se odnose na popis sudskih sporova u tijeku niti popis ugovornih odnosa i slično koji uz ispunjenje određenih uvjeta, mogu postati imovina ili obveza (dana kreditna pisma, hipoteke i slično) pa se obavezne bilješke na tablicama uz Bilancu ne iskazuju.

**Bilješka br. 27**

991 – Izvanbilančni zapisi - aktiva i 996 – izvanbilančni zapisi - pasiva – u izvanbilančnim zapisima 2023. godine evidentirana je tuđa imovina dobivena na korištenje u iznosu 47.294,08 eur. u sklopu II. Faze programa „e-Škole“: Cjelovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće. Imovina koja se vodila u izvanbilančnoj evidenciji je isknjižena, na temelju Odluke o prijenosu prava vlasništva na opremi Hrvatske akademske i istraživačke mreže – CARNET od 1. siječnja 2024. godine te evidentirana u knjigovodstvenim evidencijama škole.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

**Bilješka br. 28**

U obrascu su iskazani rashodi poslovanja i rashodi za nabavu nefinancijske imovine razvrstani prema njihovoj namjeni. Isti podatak iskazan je na poziciji Y345 Obrasca: PR-RAS. Prema tumačenju svi rashodi ostvareni u 2024. godini bez prenesenog rezultata iskazuju se na jednoj funkciji 0922 Više srednjoškolsko obrazovanje – 1.181.619,99 eur.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

**Bilješka br. 29**

P003 - Promjena u vrijednosti (revalorizacija) imovine – iskazano povećanje proizvedene dugotrajne imovine od 8.322,48 eur odnosi se na povećanje vrijednosti školske zgrade za dio opreme

**Bilješka br. 30**

P018 - Promjena u obujmu imovine – iskazano je povećanje proizvedene dugotrajne imovine od 22.267,50 eur sukladno Odluke o prijenosu prava vlasništva na opremi koja se vodila u poslovnim knjigama Carnet-a u poslovne knjige škola sudionica projekta Podrška provedbi Cjelovite kurikularne reforme.

**BILJEŠKE UZ IZVJEŠTAJ O OBVEZAMA**

**Bilješka br. 31**

V007 - Stanje dospjelih obveza na kraju izvještajnog razdoblja iznosi 0,00 eur jer su sve obveze plaćene prije dospijeća.

V009 – stanje nedospjelih obveza na kraju izvještajnog razdoblja – stanje obveza na kraju 2024. godine iznosi 153.333,57 eur, a jednako stanje iskazano je i u Obrascu Bilanca na 2.

Stanje nedospjelih obveza na kraju izvještajnog razdoblja odnosi se na:

Šifra V010 – Međusobne obveze subjekata općeg proračuna za obveze bolovanja preko Hrvatskog zavoda za zdravstveno osiguranje koje dospijeva u trenutku zatvaranja obveza od strane HZZO-a u iznosu 440,41 eur

Šifra ND23 – Obveze za rashode poslovanja odnose se na

* Obveze za plaću i ostala materijalna prava za prosinac 2024. u iznosu 137.695,38 eur
* Obveze za materijalne rashode za mjesec prosinac 2024. u iznosu 13.491,68 eur,

a plaćene su u siječnju 2025.

Šifra ND24 – Obveze za nabavu nefinancijske imovine 1.706,10 eur koje su također podmirene u siječnju 2025.

U Osijeku, 29.1.2025.

Osoba za kontaktiranje: Odgovorna osoba:

Sonja Dujmović Ravnateljica

Telefon za kontakt: 031/207-157 Nives Merčep, prof.